نئی اپائنٹمنٹوں کے بارے میں

سپیشلسٹ کلینکس سے کیا مراد ہے؟

**سپیشلسٹ کلینکس ایسے میڈیکل کلینک ہیں جہاں آپ سپیشلسٹ ڈاکٹروں، الائیڈ ہیلتھ پروفیشنلز (مختلف طبی شعبوں کے کارکن) یا نرسوں سے صحت کے کسی خاص مسئلے کے متعلق ملتے ہیں۔سپیشلسٹ سے ملنے کے لیے آپ کو اپنے جنرل پریکٹیشنر (جی پی) یا فیملی ڈاکٹر یا صحت کی دیکھ بھال کرنے والے دوسرے کارکن سے ریفرل (تعارفی رقعہ) لینے کی ضرورت ہوتی ہے۔سپیشلسٹ** کلینکوں کو 'آؤٹ پیشنٹ کلینک' بھی کہا جاتا ہے۔

کلینک کی اپائنٹمنٹ میں کیا ہوتا ہے؟

**سپیشلسٹ ڈاکٹر، الائیڈ ہیلتھ پروفیشنل یا نرس آپ سے آپ کی صحت کے بارے میں بات کریں گے۔ کبھی کبھی آپ دو یا تین طبی کارکنوں سے ملتے ہیں۔ وہ آپ کے لیے ٹیسٹوں یا دیگر علاج کا انتظام کر سکتے ہیں۔آپ اپنی** اپائنٹمنٹ سے پہلے کھا یا پی سکتے ہیں، سواۓ اس کے کہ آپ کو کھانے پینے سے منع کیا گیا ہو۔

**اگر میں اپنی اپائنٹمنٹ پر نہ آ سکتا ہوں تو؟**

اگر آپ اپنی اپائنٹمنٹ پر **نہ آ سکتے ہوں** تو براہ مہربانی ہمیں جلد از جلد بتائیں۔ آپ اپنی اپائنٹمنٹ منسوخ کرنے کے لیے یا نیا وقت لینے کے لیے ہم سے رابطہ کر سکتے ہیں۔ہم آپ کی اپائنٹمنٹ کے وقت پر کسی اور کو بلا سکتے ہیں جو آ سکتا ہو۔

اس سے ہمیں ہر شخص کے لیے انتظار کا وقت کم کرنے میں مدد ملتی ہے۔اگر آپ **اپائنٹمنٹ کے دو مواقع** پر نہ آئیں اور ہمیں پہلے اطلاع نہ دیں **تو آپ کو دوبارہ اپائنٹمنٹ نہیں ملے گی**۔آپ کو نئی ریفرل کی ضرورت ہو گی۔

**میں اپنی اپائنٹمنٹ کے لیے تیاری کیسے کروں؟**

آپ اپنے سپیشلسٹ سے جو سوالات پوچھنا چاہتے ہوں، وہ آپ لکھ کر لا سکتے ہیں۔آپ اپنی اپائنٹمنٹ پر گھر کے کسی فرد یا دوست کو بھی ساتھ لا سکتے ہیں۔ براہ مہربانی اپنی اپائنٹمنٹ کے دن پر تیاری کر کے آئیں۔اپنی دوائیوں کی فہرست، متعلقہ ٹیسٹوں کے نتائج اور سکین، اور اپنے **جی پی کا نام اور پتا ساتھ لائیں۔**

**اگر مجھے اضافی مدد کی ضرورت ہو تو؟**

براہ مہربانی ان صورتوں میں ہمیں بتائیں

* اگر آپکو کوئی معذوری ہے
* اگر آپکو انٹرپریٹر (زبانی مترجم) یا دیگر تہذیبی مدد کی ضرورت ہے
* اگر آپکو ٹرانسپورٹ کے لیے مدد کی ضرورت ہے

**اگر مجھے انٹرپریٹر (زبانی مترجم) کی ضرورت ہو تو؟**

اگر آپ ہمیں بتائیں کہ آپ کو انٹرپریٹر کی ضرورت ہو گی تو ہم آپ کی اپائنٹمنٹ کے لیے انٹرپریٹر فراہم کریں گے۔کبھی کبھی آپ کو ٹیلیفون انٹرپریٹر استعمال کرنا پڑ سکتا ہے۔اگر آپ کے پاس حالیہ میڈی کیئر کارڈ ہو تو انٹرپریٹر مفت ہوتا ہے۔

کیا مجھے اپائنٹمنٹ کی فیس ادا کرنا ہو گی؟

حالیہ میڈی کیئر کارڈ رکھنے والے مریضوں کو فیس ادا نہیں کرنا پڑتی۔اگر آپ کے پاس میڈی کیئر کارڈ نہیں ہے یا اگر آپ کسی اور ملک سے ملاقاتی کے طور پر آۓ ہیں تو براہ مہربانی ہمیں بتائیں کیونکہ آپ کو اپنی اپائنٹمنٹ کی فیس ادا کرنا ہو گی۔

میری اپائنٹمنٹ کے بعد کیا ہو گا؟

آپ کا **سپیشلسٹ آپ کو بتاۓ گا کہ کیا اسے دوبارہ آپ سے ملنے کی ضرورت ہے۔ وہ آپ کو بتاۓ گا کہ آگے کیا ہو گا اور آپ کو کیا کرنے کی ضرورت ہے۔**

**ہم آپکی دیکھ بھال کے بارے میں معلومات آپکے جی پی اور آپکی دیکھ بھال کرنے والے**

**دوسرے کارکنان صحت کو دیں گے۔**